open-index/open-wikipedia-markdown huggingface dataset:
Sittard-Geleen

Dosiero:Loudspeaker.svg**Sittard-Geleen** () (limburge: ***Zittert-Gelaen***) estas municipo en sudorienta Nederlando. Ĝi formiĝis en 2001 el la antaŭaj municipoj Sittard, Geleen kaj Born.

La municipo havis 96 275 loĝantojn (2007) kaj estas, laŭ loĝantoj, la dua plej granda municipo de Limburg (post Maastricht kun 125 000 loĝantoj). Post la balotoj en 2006, la municipo estas regata per koalicio de PvdA (*Laborpartio*), GroenLinks (*Verduloj*) kaj la loka parto GOB.

Je la okcidento, Sittard-Geleen limas al Belgio kaj en la oriento al Germanio.

## Populaciaj centroj 
Born, Broeksittard, Buchten, Einighausen, Geleen, Graetheide, Grevenbicht, Guttecoven, Holtum, Limbricht, Munstergeleen, Windraak, Obbicht, Papenhoven, Schipperskerk kaj Sittard.

eta|meza|300ra|Centra placo de Sittard

## Eksteraj ligiloj 
* 
* Por 24/7 vidaĵo al la foirplaco en Sittard
Zambombo

eta|Zambombo.

La **zambombo** estas frapinstrumento, kaj pli precize frottamburo. En Hispanio, la zambombo estas instrumento ege tipa en la ferio kristnaska, akompanante ĉefe la kanton de kristnaskaj kantoj aŭ aliaj popularaj kantoj. Ĝi uzeblas ankaŭ en multaj aliaj landoj por tradicia muziko.

En Venezuelo ĝi konatas per la nomo de **furruco** aŭ **furro**.

Ĝi konsistas el cilindro malplena pli malpli granda kiu povas esti el diversaj materialoj (ceramiko plej ofte, sed ankaŭ ligno, ktp.) kun unu el ties pintoj fermita de fela tamburledo (lastatempe plasta), kiun trapasas centre stangeto, kiu povas esti kano, el ligno aŭ de alia materialo. Tiu stangeto foje estas anstataŭata de kordo. Pro la frotado de la stangeto la zambombo produktas raŭkan sonon bastonan kaj pekuliaran. Oni povas kanti akompane nur de tiu instrumento, sed ankaŭ de aliaj tipaj porokazaj, sed preskaŭ neniam de pli konvenciaj kiaj gitaroj, trumpetoj ktp.

## Bildoj 

Zambombo.jpg|Afiŝo pri festo montranta bildon de zambombo kaj uzanta la vorton kiel festonomo.

## Referencoj 
## Eksteraj ligiloj 
* Franca tradicia *petadou* uzata ĉe Nico.

Kategorio:Frapinstrumentoj
Kategorio:Kristnasko
Cnemiornis

La **Novzelandaj anseroj** formis la formortintan genron *Cnemiornis* de la familio de Anasedoj, subfamilio de Anserenoj.

La genro, endemia de Novzelando, konsistis el du specioj: la Nordinsula ansero, *C. gracilis* kaj la Sudinsula ansero *C. calcitrans*. Ili estis neflugaj birdoj kun ne grandaj retoj en piedoj, adapto por surtera loĝado simila al tiu de la nene de Havajo. Ili neniam estis partikulare komunaj, kaj kiel multaj aliaj grandaj endemiaj specioj de Novzelando ili suferis ĉaspremojn el la setliĝintaj Polinezianoj, same kiel predadon de siaj ovoj kaj idoj fare de kioreoj (ratoj kiuj akompanis la setlantojn) kaj la hundoj de la setlantoj, kaj estis formortigitaj antaŭ la alveno de eŭropaj setliĝantoj.

## Eksteraj ligiloj 
* TerraNature listo de Novzelandaj formortintaj birdoj
* *North Island Goose. Cnemiornis gracilis.*  de Paul Martinson. Artaĵo produktita por la libro *Extinct Birds of New Zealand*, de Alan Tennyson, Te Papa Press, Wellington, 2006
* *South Island Goose. Cnemiornis calcitrans.*  de Paul Martinson. Artaĵo produktita por la libro *Extinct Birds of New Zealand*, de Alan Tennyson, Te Papa Press, Wellington, 2006

Kategorio:Anasedoj
Kategorio:Formortintaj birdoj
Kategorio:Faŭno de Nov-Zelando
Kategorio:Birdoj de Oceanio
Nándor Gion

**Nándor Gion,** hungare **Gion Nándor** estis serbiano, hungara verkisto kaj ĵurnalisto.

Nándor Gion naskiĝis la 1-an de februaro 1941 en Jugoslavio, en Srbobran. Li mortis la 27-an de aŭgusto 2002 en Szeged, Hungario.

## Biografio 
Nándor Gion devenis el hungara familio. Li frekventis universitaton pri hungara lingvo en Novi Sad, poste li instruis ĝis 1983. Li komencis siam karieron en 1968. Baldaŭe li estris 2 jarojn la teatron, fine li redaktis Radio Novi Sad-on. En 1994 li venis en Hungarion, kie li verkadis. Li ricevis ankaŭ diversajn premiojn. Li estis framasono.

## Verkoj (elekto) 
* *Kétéltűek a barlangban* (Amfibioj en la kaverno), debuta romano, 1968
* *Ezen az oldalon* (En tiu flanko), noveloj, 1971
* *Virágos katona* (Flora soldato), romano, 1973
* *A kárókatonák még nem jöttek vissza*; Forum, Újvidék, 1977. En Esperanto *La kormoranoj ankoraŭ ne revenis*, tradukita de Lászlo Huszár, KLEKS, Bielsko-Biała, Thaumiers, Subotica, 1991.
* *Sortűz egy fekete bivalyért*; Forum, Újvidék, 1982. En Esperanto *Salvo al nigrabubalo*, tradukita de Lászlo Huszár, Zsoli Bt, 2008.
* *Az angyali vigasság* (La anĝela gajeco), noveloj, 1985
* *Mint a felszabadítók* (Kiel la liberigantoj), noveloj, 1996
* *A vád* (La akuzo), scenarlibro, 1996
* *Aranyat talált* (Li trovis oron), romano, 2002

## Fontoj 
* Hungara Vikipedio

Kategorio:Hungaraj verkistoj
Kategorio:Hungaraj ĵurnalistoj
Kategorio:Hungaraj framasonoj
Kategorio:Hungaraj teatrestroj
Gordon Beck

**Gordon Beck** (naskiĝis la 16-an de septembro 1936 en Londono; mortis la 6-an de novembro 2011) estis brita ĵazmuzikisto (piano same kiel komponisto).

## Vivo kaj verkado 
Beck naskiĝis en 1936 en Londono. Li lernis komence klasikmuzikan pianludon, sed ricevis profesian edukon kiel teknika desegnisto. Li laboris unu jaron en Kanado, kie vekiĝis lia intereso por ĵazo. Ekde 1962 li muzikis en la bando de Tony Kinsey, poste plurajn jarojn en la kvinopo de Tubby Hayes same kiel akompananto de kantistino Annie Ross. Kune kun Tony Oxley kaj kontrabasisto Jeff Clyne li fondis triopon, kiu verkis plurajn diskojn, i.a. unu kun John McLaughlin kiel gasto. Ekde 1969 ĝis 1972 li muzikis en la ensemblo *European Rhythm Machine* de Phil Woods, kiu estis tre sukcesa je festivaloj en Eŭropo. Poste Beck fondis la ensemblon *Gyroscope*, muzikis tamen ankaŭ kun *Nucleus* de Ian Carr kaj *Piano Conclave* de George Gruntz. Li ankaŭ verkis kiel studiomuzikisto, i.a. por Chris Hinze kaj Mel Torme. Post tio li estis membro de la ensemblo de Didier Lockwood, muzikis kun Allan Holdsworth dum tutmonda vojaĝo en 1985 kaj akompanis kantistinon Helen Merrill. Ekde la 1990-aj jaroj li pli kaj pli orientiĝis al elektronika muzikado.

## Diskoj 
* *Experiments with Pops* (Art of Life, 1967) kun Jeff Clyne, John McLaughlin, Tony Oxley
* *Gyroscope* (Art of Life, 1968)
* *Jazz Trio* (Art of Life, 1972) kun Ron Mathewson, Daniel Humair
* *Reflections* (art of Life, 1997) solo
* *Not the Last waltz* (Art of Life, 2003) kun Bruno Rousellet, Philippe Soirat
* *Seven Steps to Heaven* (Art of Life, 2005)

## Eksteraj ligiloj 
* Retejo kun diskolisto
* BBC Radio 2
* Nekrologo en the Guardian

## Fonto 
* Martin Kunzler: *Jazz-Lexikon.* Bd. 1. 2002. ISBN 3-499-16512-0

## Referencoj 
Kategorio:Ĵazpianistoj
Kategorio:Ĵazkomponistoj
Kategorio:Britaj muzikistoj
Sotillo de las Palomas

[eta|dekstra|250ra|Situo de la [provinco Toledo en Hispanio]]
[eta|dekstra|250ra|Situo de Sotillo de las Palomas en la [provinco Toledo kaj en Hispanio]]
**Sotillo de las Palomas** [sotIjo] (Sotillo de las Palomas) estas municipo de Hispanio, en la Provinco de Toledo, regiono de Kastilio-Manĉo.

## Loĝantoj 
La loĝanto nomiĝas *Sotillano*. La censita populacio en 2011 estis de 217 loĝantoj kaj la denseco estas de 11,42 loĝ/km².

## Situo 
Sotillo de las Palomas estas situa en la nordokcidenta parto de Kastilio-Manĉo en la komarko aŭ distrikto Montaro de San Vicente en la nordokcidenta parto de la provinco de Toledo, je altitudo de 563 m; je 95&nbsp;km el Toledo, provinca ĉefurbo. La areo de ties teritorio estas de 19&nbsp;km². La geografiaj koordinatoj estas 40°6′19″ N 4°49′35″ Ok.

## Ekonomio 
Agrikulturo kaj brutobredado tradicie.

## Historio 
Ĝi formis parton de la senjorlando markisa de Navamorcuende, unue kiel sendependa loko de la vilaĝo tiunoma kaj poste, jam liberigita el tiu jurisdikcio, kiel vilaĝo de la menciita markislando. Okupita la teritorio fare de kavaliroj de la Konsilantaro de Ávila, resti aligita al tiu diocezo; kaj dependis administre el tiu urbo, tra la markislando de Navamorcuende. La unua klopodo sendependigi okazis en 1545 kiam la urbestro Johano Montero rajtigas du lokanojn por jurkonflikti kontraŭ la senjoro feŭda, Henriko Dávila, cele atingi permeson por espluati la komunajn kverkarbaron, vitejon kaj kamparon. En 1546 la konsilantaro de Vajadolido rajtigas la lokanojn de El Sotillo. En la 17-a jarcento ekdisiĝas la plej loĝataj kernoj kiaj tiuj de Almendral de la Cañada kaj Buenaventura. En 1671, pro malapero de la lokoj de Parraces kaj La Calera kies populacio venas al la ĉefa kerno, en 1692 oni akiris la kategorion de vilaĝo kun propra jurisdikcio.

Meze de la 20-a jarcento la vilaĝo havis 654 loĝantojn, sed ekde tiam pro elmigrado la populacio trioniĝis en tri jardekoj.

## Notoj 
## Vidu ankaŭ 
* Municipoj de la provinco de Toledo

Kategorio:Kastilio-Manĉo
Kategorio:Municipoj de Toledo
Kategorio:Provinco Toledo
Gábor Görgey

**Gábor GÖRGEY** [gorgei], laŭ hungarlingve kutima nomordo **Görgey Gábor** estis hungara verkisto, poeto, dramisto kaj ministro. Lia dua edzino estis Ildikó Iván.

Gábor Görgey naskiĝis, kiel Görgey Artúr la 22-an de novembro 1929 en Budapeŝto kaj mortis la 11-an de aprilo 2022.

## Biografio 
Gábor Görgey frekventis universitaton nur dum unu jaro, poste li laboris en Nacia Teatro (Budapeŝto). Inter 1951-1954 li estis deportita pro la aristokrata deveno. Li komencis sian karieron en 1956, tiam aperis la unua poemlibro. Inter 1959-1994 li ĵurnaladis en grava ĵurnalo, sed foje li havis taskojn en filmoj kaj en teatroj. Ekde 2002 li estis ministro dum 3 jaroj. Li edziĝis dufoje, havanta filinon. En 2006 li ricevis premion Kossuth, pli frue kaj poste ankaŭ aliajn premiojn.

## Verkoj (elekto) 
* *Füst és fény* (Fumo kaj lumo), debuta poemaro, 1956
* *Délkör* (Meridiano), poemoj, 1963
* ***Komámasszony, hol a stukker?*** (Baptanino, kie estas la pistolo?), teatraĵo, 1969, baldaŭ prezentita ankaŭ en Usono
* *Köszönöm, jól* (Dankon, bone), poemoj, 1970
* *Találkozás egy fél kutyával* (Renkontiĝo kun duonhundo), prozo, 1980
* ***Galopp a Vérmezőn*** (galopo sur kampo Vérmező), dramo pri la deporto, 1987
* *Vadászszőnyeg* (Ĉasista tapiŝo), romano, 1988
* *Volt egyszer egy Felvidék* (Iam estis Supra Hungarujo), romano, 1989
* *Eszkimó nyár* (Eskima somero) elektitaj kaj novaj poemoj, 1993
* *Tiszta ország* (Pura lando), 2002
* *Tükörjáték* (Spegulo-ludo), teatraĵoj, 2003

## Fontoj 
* Hungara Vikipedio

Kategorio:Hungaraj verkistoj
Kategorio:Hungaraj dramistoj
Kategorio:Hungaraj poetoj
Kategorio:Budapeŝtanoj
Kategorio:Hungaraj ministroj
Ponto Verrazano-Narrows

eta|300px|dekstra|Ponto Verrazano-Narrows.
La **Ponto Verrazano-Narrows** estas pendoponto kiu kunigas la distriktojn Staten-Insulo kaj Broklino en Novjorko tra the Narrows, la markolo kiu kunigas la supran kaj malsupran partojn de la golfeto de Novjorko. Ĝia nomo venas de la itala esploristo Giovanni da Verrazzano, la unua naviganto el Eŭropo, pri kiu oni scias, kiu eniris en la golfeton de Novjorko kaj en la rivero Hudsono.

La longeco de la ĉefa parto de la ponto estas 1.298 m. kio igis ĝin la plej longa pendoponto de la mondo ekde 1964 ĝis 1981. Nuntempe ĝi estas la sepa inter la plej longaj sed daŭre ĝi estas la plej longa de Usono. Ĝiaj altaj turoj videblas ekde vasta areo de la metropolita areo de Novjorko.

Kategorio:Pendopontoj
Kategorio:Pontoj en Novjorko
Insulo Coney

[eta|220ra|Satelita foto de Insulo Coney. La dekstra duoninsulo estas Rockaway en [Kvinzo.]]
**Coney Island** estas duoninsulo, iam insulo en la suda ekstremo de Broklino, Novjorko, Usono, kun granda plaĝo ĉe la Atlantiko. Ĝi havas samnoman kvartalon kun 60.000 loĝantoj en la okcidento de la duoninsulo. La areo estis turisma allogaĵo kun amuzparkoj kiu estis tre vizitata komence de la 20-a jarcento. La populareco ekfalis post la Dua mondmilito, falante en forgeso dum multaj jaroj. Lastatempe oni revigligis ĝin per inaŭgurado de *KeySpan Park*, sidejo de la basbalteamo Brooklyn Cyclones.

Insulo Coney estas la plej okcidenta el la insuletoj de Long-Insulo, kaj havas  kilometrojn longe kaj 800 metrojn larĝe.

Kategorio:Geografio de Novjorko
Kategorio:Iamaj insuloj
Kategorio:Duoninsuloj en Usono
Gyula Háy

**Gyula HÁY,** hungare **Háy Gyula,** Esperante **Julio Háy** estis hungara verkisto, tradukisto kaj dramisto.

Gyula Háy naskiĝis la 5-an de majo 1900 en Abony. Li mortris la 7-an de majo 1975 en Ascona.

## Biografio 
Gyula Háy devenis el juda familio. Li partoprenis en 1919 la revolucion, tial li poste migris al Germanio. Hejmenveninta li aliĝis al komunistoj. Pli frue li jam havis sukcesojn en Germanio, sed la evoluanta faŝismo malpermesis la prezentadojn de *Isten, császár, paraszt* (Dio, imperiestro, kamparano), baldaŭe li estis forigita ankaŭ el Aŭstrio. Ekde 1935 li vivis en Sovetunio, kie li faris precipe scenarlibrojn por filmoj. En 1945 li hejmenvenis kaj pro la komunismaj agoj li ekhavis diversajn postenojn. En 1955 li aliĝis al rondo de Imre Nagy. Fine de la revolucio en 1956 li dissendis helpokrion en la Hungara Radio. Tial li estis arestita ĝis 1960. En la 1960-aj jaroj li forlasis Hungarion kaj vivis en Svislando. En 2006 li ricevis premion Kossuth, pli frue kaj poste ankaŭ aliajn premiojn.

## Verkoj (elekto) 
* *Isten, császár, paraszt* (Dio, imperiestro, kamparano), dramo, 1932
* *Tiszazug* (Regiono ĉe Tiso), 1936
* *A porosz csoda* (La prusa miraklo), dramo, 1939
* *Ítélet éjszakája* (Nokto de juĝo), 1943
* *Az élet hídja* (Ponto de la vivo), teatraĵo pri la unua stabila ponto en Budapeŝto, 1951
* *Mohács* (Mohács), dramo, 1960
* *A ló* (La ĉevalo), dramo, 1961
* *Királydrámák* (Reĝodramoj), 6 dramoj, 1964
* diversaj tradukaĵoj

## Fontoj 
* Hungara Vikipedio

Kategorio:Hungaraj verkistoj
Kategorio:Hungaraj dramistoj
Kategorio:Hungaraj tradukistoj
Flughaveno LaGuardia

La **Flughaveno LaGuardia** (, IATA-kodo: **LGA**) troviĝas en la urbo Novjorko, en Usono. Ĝia nomo venas de la iama urbestro de Novjorko, Fiorello H. LaGuardia.

Ĝi estas la ĉefa nacia flughaveno de Novjorko, pro ĝia proksimeco al Manhatano. La plejparto el la flugoj kie eliras de LaGuardia atingas usonajn urbojn. Tamen, ĝi ankaŭ havas kelkajn flugojn al Otavo kaj Toronto en Kanado, Freeport kaj Nasaŭo en Bahamoj, kaj Bermudo.

## Vidu ankaŭ 
* Flugo 1549 de US Airways

## Eksteraj ligiloj 
* Flughaveno LaGuardia 

LaGuardia
Internacia Flughaveno John F. Kennedy

eta|Diagramo de la flughaveno
La **Internacia Flughaveno John F. Kennedy** (IATA-kodo: JFK) komence konata kiel **Flughaveno Idlewild**, estas internacia flughaveno situanta en Kvinzo sudoriente de Novjorko, Usono, je 19&nbsp;km de Manhatano.

JFK estas la flughaveno kiu ricevas pli da alilandaj pasaĝeroj en tuta Usono. Kvankam ĝi estas konata kiel flughaveno kun pli da internaciaj flugoj, ĝi ankaŭ havas naciajn, plejparte al la okcidenta marbordo. En 2005 ĝi havis pli ol 41 milionoj da vojaĝantoj.

Ĝi estis ekkonstruita en 1942 kaj la unua komerca flugo ekiĝis en 1948.

John F. Kennedy
Kategorio:John F. Kennedy
Luterana preĝejo (Albertirsa)

La **Luterana preĝejo** estas religia Monumento historia en Hungario, en urbo Albertirsa.

## Historio 
La luterana grupo en la tiama vilaĝo **Alberti** formiĝis en 1711. Ili konstruis provizoran preĝejon, kiu preskaŭ detruiĝis pro tertremo en 1763. La pli nova, stabila preĝejo estis konstruita en la 1770-aj jaroj, sed la turo estas videbla nur ekde 1798. En la preĝejo estis baptita Sámuel Tessedik, kies patro estis tiutempe la pastro.

## Konstruaĵo 
La unusola turo havas super la pinto stelon laŭ la kutimoj. Pli malsupre horloĝo montras la tempon. Interne la marmora klasikisma kaj ornamriĉa predikejo estis farita en la 19-a jarcento. La orgeno ekfunkciis en la galerio en 1778. Sur la preĝeja muro estas 2 memortabuloj: pri Sámuel Tessedik kaj falintoj dum la 2-a mondmilito. Apud la preĝejo estas infanĝardeno kaj lernejo, ilin havas la luteranoj.

## Fontoj 
* hungare

Albertirsa
Kategorio:Kristanaj preĝejoj en Albertírsa
Władysław Syrokomla

**Władysław Syrokomla** propra nomo estas **Ludwik Władysław Fraciszek Kondratowicz** (29-an de septembro 1823 - 15-an de septembro 1862) - belorusa kaj pola poeto, publicisto, kritikisto, tradukisto, etnografo.

## Biografio 
Devenis el malriĉa nobela familio kun blazono Syrokomla, kies nomon li poste prenis kiel plumnomon. Gepatroj luprenis terojn, kaj pro tio ofte ŝanĝis loĝlokon. En la jaro 1833, ekstudis en lernejo en dominikana lernejo en Njasviĵ, sed en la jaro 1835 registaro fermis la lernejon, kaj knabo finstudis en dominikana lernejo en Navahrudak (1836-1837). Dum la jaroj 1841-1844, por helpi al familio, oficis en njasviĵa biena kancelario. En la jaro 1844, post edziĝo, translokiĝis en luprenita bieno Zaluĉĉa (apud Staŭbci). Tiatempe estis fruktodona periodo en lia kreado. En septembro 1852 transveturis en Vilno, pli proksime al eldonejoj. En aprilo 1853 ekluprenis bienon Barejkaŭŝĉina apud Vilno. Dum 1856-1858 multfoje veturis en Varsovio kaj Poznan (en Prusia reĝolando). Post ĉi tiaj veturadoj je Syrakomla estis establita kaŝobservo. En aprilo de 1861 legis versojn dum patriota manifestacio en Kovno, post kio forveturis en Varsovio, dum reveno el kiu estis arestita kaj enprizonita en Vilno. Estis arestita dum monato, poste estis liberigita sub policia observo. Mortis dum juĝesploro. Estis entombigita en Vilno.

## Literatura agado 
Debutis per versaro "Poŝtisto" (1844), laŭ aŭdita en urbo Mir historio. Traduko de ĉi tia verso en rusa lingvo per poeto L. Trefolev, fariĝis fama en Rusio kanto. Verkis plej ofte en pola lingvo. En siaj verkoj plejofte bildis vivo en Belorusio, lia historio. El beloruslingvaj verkoj konservis nur du: verso "Bonaj novaĵoj" (1848), kaj lirika miniaturo "Jam birdoj kantas ĉiuiloke" (1861). Aŭtoro de regionografiaj eseoj "Vojaĝoj tra miaj eksaj loĝlokoj" (1853), "Minsko" (1857), Njoman de riverfonto ĝis enfluejo" (1861), "Kurta esploro de lingvo kaj karaktero de rusinoj de Minska provinco" (1856), prilaboroj de belorusaj popolaj fabeloj.

## literaturo 
* Цвірка К. слова пра Сыракомлю. Мн., 1975ю
* Мархель У. Лірнік вясковы. Мн., 1983.
* Мархель У. Вяшчун славы і волі: Уладзіслаў Сыракомля. - Мн., 1989.
* БП, т. 5.
ЭГБ, т. 6-1.
* Маракоў Л. У. Рэпрэсаваныя літаратары, навукоўцы, работнікі асветы, грамадскія і культурныя дзеячы Беларусі, 1794-1991. Энц. даведнік. У 10 т. Т. 2. - Мн., 2003. ISBN 975-6374-04-9

Kategorio:Naskiĝintoj en 1823
Kategorio:Mortintoj en 1862
Kategorio:Belorusaj verkistoj
Kategorio:Belorusaj poetoj
Kategorio:Polaj verkistoj
Kategorio:Polaj poetoj
Kategorio:Litovaj verkistoj
Kategorio:Litovaj poetoj
Kategorio:Polaj tradukistoj
Kategorio:Belorusaj tradukistoj
Kategorio:Litovaj tradukistoj
4368 Pillmore

'*4368 *Pillmore''''' estas malgranda, ne tre hela asteroido de la asteroida zono.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝia nomo honoras la usonan geologo Charles L. "Chuck" Pillmore (1930–2003). Charles Pillmore malkovris ian argilon ĉe la limo inter kretaceo kaj terciaro en ĉirkaŭ 20 diversaj situejoj, kiu alportis pruvon ke meteorita alfrapo okazis je la fino de la kretaceo, koincidinta kun amasa formorto de specioj.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1981
Ĝamame

eta|dekstra|260ra|Mapo pri Somalio, kie  situas en la suda parto
'*** aŭ **Jamaame** estas grandurbo en Somalio. La historia loknomo estis **Margherita*' dum dominado de la italoj. La urbo estas administra centro de la samnova distrikto.

## Bazaj informoj 
* Koordinatoj: 
* Horzono: UTC + 3
* Loĝantaro: 192.000 en 2009
* Supermara alteco: 10 m

## Geografio 
 situas laŭ rivero *Jubba*, en suda parto de la lando. Hinda Oceano troviĝas 30, Kismajo 55 km.

## Historio 
eta|dekstra|300ra|
La urbo estis regita de zanzibaraj sultanoj en 1835, kiun sekvis dominado de Otomana Egiptio inter 1875-1876, brita, fine itala koloniado okazis. Tiam *Margherita* estis urbeto ekde 1926. Oni longe okupiĝis pri terkultivado laŭ bordoj de la rivero. Oni produktis bananojn, kotonojn, arakidojn kaj maizojn. Inter 1968-1982 la urbo estis centro de departemento. La loĝantaro tre kreskiĝis komence de la 21-a jarcento.

## Klimato 
En  la temperaturo varias inter 23 kaj 32 'C. Jare pluvas po 230 mm. Mezurebla pluvo pluvas inter majo-junio pro la fora musono.

## Fontoj 
* Angla, franca kaj katalana Vikipedioj

Kategorio:Urboj de Somalio
Stockere

**Stockere** estas la nomo de la sekvantaj lokoj:

* **Stockere (Kiesen)** estas setlejo de la komunumo Kiesen de la administra distrikto Berno-Mezlando en Kantono Berno en Svislando.

* **Stockere (Kirchenthurnen)** estas setlejo de la komunumo Kirchenthurnen de la administra distrikto Berno-Mezlando en Kantono Berno en Svislando.

## Vidu ankaŭ 
* **Stockeren**
4401 Aditi

'*4401 *Aditi'''* estas tre malgranda amora asteroido.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi ricevis la nomon de Aditi (sanskrito *अदिति'': "senlima"), hinduisma diino de la ĉielo kaj de la aero, patrino de 33 dioj kaj de la Suno.

## Orbito 
Ĝia discentra orbito ŝajnas tanĝi tiun de Tero, sed pro ĝia granda kliniteco, ĝi ne venas pli proksimen de Tero ol 0,3297 astronomia unuo (49,322 milionoj da km).

## Ecoj 
Laŭ observoj de ĝia luma kurbo far de Federico Manzini kaj Raoul Behrend, ĝi povus esti duopa asteroido.

## Notoj kaj referencoj 
## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1985
Kirchenthurnen

**Kirchenthurnen** estis ĝis la 31-a de decembro 2009 komunumo de la distrikto Seftigen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 273 loĝantojn je la 31-a de decembro 2010.

## Geografio 
Kirchenthurnen situas en la Svisa Mezlando en la ebenaĵo de la valo de la rivero Gürbe, proksimume 15 kilometrojn sudsudoriente de la federacia urbo Berno. La komunumo konsistas el la vilaĝo Kirchenthurnen, kie troviĝas la nomodona preĝejo, kaj la setlejoj Bächli, Gassmatt, Grund, Moos, Mösli, Stockere kaj Ried.

La teritorio de la komunumo etendiĝas sur areo de 1,25&nbsp;km², de kiuj 10,4% estas kovritaj de arbaro, 77,6% servas por agrikulturo kaj 12,0% por setlado.

## Najbaraj komunumoj 
La komunumo Kirchenthurnen limas en okcidento kaj nordo al Rümligen, en nordoriento al Gelterfingen, en oriento al Mühledorf, en sudo al Mühlethurnen, kaj en sudokcidento al Riggisberg.

## Trafiko 
Tra Kirchenthurnen pasas en la valo la kantona ĉefvojo n-ro 230 de Belp al Steffisburg kaj paralele proksimume 70 metrojn super la valfundo la kantona ĉefvojo n-ro 183 de Kaufdorf tra Riggisberg kaj Schwarzenburg al Friburgo. Okcidenten krome kontukas la vojo n-ro 1222 al Mühledorf BE. La komunumo ne disponas pri stacidomo ĉe la fervojlinio de Belp al Steffisburg, kiu pasas tra la komunuma teritorio. La plej proksimaj stacidomoj situas en distanco de 2 kilometroj norde en Kaufdorf kaj sude en Mühlethurnen. Al la publika transportreto la komunumo estas konektita per la buslinio de Toffen al Riggisberg.

## Historio 
La komunumo, kiu ĝis 1860 nomiĝis Thurnen, estis la unuan fojon menciita en la jaro 1228 kiel *Tornes*. En la gruzominejo en Ried estis trovitaj tombejoj el la Hallstatt-epoko kun tombodonoj. La bienposedo kaj la senjoraj rajtoj en la 14-a jarcento apartenis al la nobele berna familio de Blankenburg. La familio de Blankenburg koncedis la havaĵon, voktadon kaj eklezian interezon en la jaro 1343 al la Monaĥejo Interlaken kaj fondumis en la jaro 1349 la katarinan kaplanejon, pri kiu en la jaro 1464 estiĝis disputo kun Interlaken. Ekde la jaro 1388 la alta jurisdikcio apartenis al la berna kampartribunalo de Seftigen. De 1803 ĝis 2009 la komunumo apartenis al la distrikto Seftigen, ekde la 1-a de januaro 2010 ĝi formas parto de la administra distrikto Berno-Mezlando.

## Notoj kaj referencoj 
## Eksteraj ligiloj 
* Oficiala retejo de la komunumo Kirchenthurnen 

## Bildoj 

Dosiero:Kirche Kirchenthurnen.jpg|Preĝejo de Kirchenthurnen
Dosiero:2010-03-28 Kirchenthurnen (Foto Dietrich Michael Weidmann) 185.jpg|La vilaĝocentro kun la preĝejo
Atsushi Takahashi

**Atsushi TAKAHASHI** (japane : 高橋篤史, *Takahashi Atsushi*, naskita en 1965) estas japana astronomo.

Li kunmalkovris 22 asteroidojn, ĉiujn kun Kazuro Watanabe.

La asteroido 4842 Atsushi
estis nomita en lia honoro. La asteroido 13540 Kazukitakahashi estis nomita en honoro de lia filo *Kazuki Takahashi*.

## Notoj kaj referencoj 
## Vidu ankaŭ 
* :Kategorio:Malkovrita de Atsushi Takahashi

Kategorio:Japanaj astronomoj
Kategorio:Malkovrintoj de asteroidoj
Kabompo

[eta|250px|Kabompo, kun la rivero Kabompo kaj la vojo M8, laŭ [Google Maps.]]
**Kabompo** estas zambia urbo, situanta ĉe la samnoma rivero kaj apud la vojo M8, en la Nord-okcidenta provinco de la lando. Ĝi havas pli ol 88,000 loĝantojn. Kambompo estas sidejo de katolika misio.

## Naturo 
La urbo estas ĉirkaŭata de mjombara arbaro. La ĉefa aktiveco de Kabompo estas la produktado kaj vendado de mielo.

## Fontoj 
* Angla Vikipedio
* mapo

## Eksteraj ligiloj 
* Bildoj de Kabompo en fotaro

Kategorio:Urboj de Zambio
Șerani

**Șerani** [ŝeranj] (hungare: **Sárán**) estas vilaĝo en Rumanio 75 km oriente de Oradea. Administre ĝi apartenas al Borod.

Șerani situas proksime de la tridistrikta angulo inter la distriktoj Bihor, Sălaj kaj Cluj. Ĝi situas konsiderinde pli alte ol la aliaj partoj de komunumo Borod. Je la censo de 2002 el ĝiaj 688 loĝantoj estis 468 slovakoj, tio estas ĉ. 68 %. 469 loĝantoj indikis la slovakan kiel sian precipan lingvon.

Kategorio:Vilaĝoj de Rumanio
Kategorio:Distrikto Bihor
Toffen

**Toffen** estis ĝis la 31-a de decembro 2009 komunumo de la distrikto Seftigen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 2450 loĝantojn je la 31-a de decembro 2010.

## Geografio 
Toffen situas en la Svisa Mezlando ĉe la orienta flanko de la montoĉeno *Längenberg* kaj okcidente de la rivero Gürbe. La komunumo konsistas el la vilaĝoj Toffen, Breitloon (en sudokcidento sur alteco de 600 m s.m. ĉe la deklivo de Längenberg) kaj Heitere (oriente de Gürbe), kaj diversaj izolitajn biengrupoj.

La teritorio de la komunumo etendiĝas sur areo de 4,90 km², de kiuj 19,4% estas kovritaj de arbaro, 62,4% servas por agrikulturo kaj 16,9% por setlado.

## Najbaraj komunumoj 
La komunumo Toffen limas en nordoriento al la urbo kaj komunumo Belp, en sudoriento al Gelterfingen, en sudo al Kaufdorf, en sudokcidento al Rüeggisberg, en okcidento al Niedermuhlern, kaj en nordokcidento al Wald.

## Trafiko 
Tra Toffen pasas la kantona ĉefvojo n-ro 221 de Belp al Steffisburg. La komunumo disponas pri stacidomo ĉe la trajnlinio tra la Gürbe-Valo de Belp al Steffisburg. De la stacidomo de Toffen krome kondukas poŝtaŭtolinio al Riggisberg. La internacia flughaveno Berno-Belp situas en distanco de 5 kilometroj norde de la komunumo.

## Vidindaĵoj 
La ĉefa vidindaĵo de Toffen estas la Kastelo de Toffen, kiu estis de mezepoko ĝis la Helveta Revolucio de 1798 la sidejo de malalta tribunualo sub la alta jurisdikcio de la kampartribunalo de Seftigen.

## Historio 
La unua dokumenta mencio de Toffen datiĝas el la jaro 1148 kiel *Toffen*. En Toffen estis trovitaj tombejo el la bronzepoko kun armiloj kaj restaĵoj de romia bieno. Dum mezepoko la kastelo de Toffen estis la centro de berna feŭdosenjoreco interne de la kampara tribunalo de Seftigen. De 1803 ĝis 2009 la komunumo apartenis al la distrikto Seftigen, ekde la 1-a de januaro 2010 ĝi formas parto de la administra distrikto Berno-Mezlando.

## Notoj kaj referencoj 
## Vidu ankaŭ 
* Toffen (stacidomo)

## Eksteraj ligiloj 
* Oficiala retejo de la komunumo Toffen

## Bildoj 

Dosiero:2010-03-28 Toffen (Foto Dietrich Michael Weidmann) 172.jpg|Vilaĝeniro de Toffen
Dosiero:Toffen Bernstrasse 78 DSC05526.jpg|Tradicia berna Faktrabdomo apud Bernstrasse
Dosiero:Toffen Kirchturm.jpg|Preĝejoturo
Dosiero:2010-03-28 Toffen (Foto Dietrich Michael Weidmann) 177.jpg|Gastejo Bären
Dosiero:Schloss Toffen DSC05507.jpg|Kastelo Toffen
Nacia Biblioteko de Andoro

[eta|200px|La Nacia biblioteko de Andoro, laŭ [Google Maps]]
La **Nacia Biblioteko de Andoro** () estis origine fondita la  kaj remalfermita en 1974. Ĝi situas en Andoro Malnova (Andoro). Inter aliaj funkcioj, ĝi estas la laŭleĝa deponeja kaj kopirajta biblioteko de la lando.

## Vidu ankaŭ 
* Universala dekuma klasifiko
* Andoro Malnova

## Eksteraj ligiloj 
*  Bibliotekoj de Andoro
*  Retejo de la Nacia biblioteko de Andoro

andoro
Kategorio:Konstruaĵoj en Andoro
Kategorio:Kulturo de Andoro
Kategorio:Andoro Malnova
Trichaptum biforme

***Trichaptum biforme*** (ebla esperantigo: *lilaranda unutavola poliporo* ) estas fungospecio en familio Polyporaceae. Ĝi estas unujara fungo, kreskas sur defalintaj arbopartoj, formortantaj falfoliaj arboj, plej ofte sur fago, kverko, tilio, betulo. Ĝi estas t.n. blanka putriganto, tio estas, ĝi samtempe, paralele malkombinas du ĉefajn komponenton de la ligno: la celulozon kaj la ligninon.

Ĝia koloro varias dum ties aĝo. La junaj fungoj estas tute lilaj, dum la lileco restas ĉe la pli maljunaj fungoj ĉe la rando. Plia parto de la fungo iĝas bruneta. Ĉe la maljuna fungo eĉ la lila rando malaperas kaj la tuta fungo iĝas senkarakterize grizkolora. Sur tiu ofte aperas verdaj alga kovraĵo. La himenio de la fungo ne estas unueca, la rinda, kvadrataj poroj de la himenio maljuniĝante fendiĝas, iĝas dentaj.

Ĝi similas al Chondrostereum purpureum, sed tiu lasta havas glatan himenion kun nefendiganxtaj poroj kaj plurtavolan strukturon.

## Ekstera ligilo 
* *Trichaptum biforme* ĉe Index Fungorum

Kategorio:Poliporacoj
Alta Manhatano

**Alta Manhatano** () estas la regiono plej norda de Novjorko, ĉe la distrikto Manhatano. La distrikto ĝenerale limas kun la stratoj 59 aŭ 96 aŭ 110 kaj 155. AltaManhatano konsistas el la kvartaloj Marble Hill, Inwood, Washington Heights (inkluzive de Fort George, Sherman Creek, kaj Hudson Heights), Harlem (inkluzive de Sugar Hill kaj Hamilton Heights), kaj partoj de Upper West Side (Morningside Heights kaj Manhattan Valley).

Kategorio:Manhatano
Malalta Manhatano

centre|eta|778x778ra

**Malalta Manhatano** () estas la plej suda parto de la insulo Manhatano, la ĉefa insulo kaj negoca centro kaj sidejo de la registaro de Novjorko. Malalta Manhatano estas la suda parto kun limoj ĉe la rivero Hudsono, oriente kun la Orienta rivero, sude kun la haveno de Novjorko kaj la Strato 42 norde.

En Malalta Manhatano troviĝas Wall Street, la Urbodomo, la Financa Distrikto kaj la Ground Zero. Ĝi estas la kvara plej granca negocejo de Usono. Ĉi tiu zono estis speciala damaĝata pro la atencoj de la 11-a de septembro 2001, kiam estis faligitaj la Ĝemelturoj.

## Vidu ankaŭ 
* Filmfestivalo de Tribeca

centre|775px|eta|Pramstacio en Lower Manhattan.

Kategorio:Manhatano
Rümligen

**Rümligen** estis ĝis la 31-a de decembro 2009 komunumo de la distrikto Seftigen kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 445 loĝantojn je la 31-a de decembro 2010.

## Geografio 
Rümligen situas en la Svisa Mezlando proksimume 14 kilometrojn sude de la federacia urbo Berno. La komunumo etendiĝas sur la orienta deklivo de la monto *Längenberg* ĉe la okcidenta flanko de la valo *Gürbetal* proksimume 70 metrojn super la valfundo laŭlonge de la kantona ĉefvojo de Toffen al Riggisberg. La orientan limon de la komunumo formas la rivero Gürbe. La komunumo konsistas el la vilaĝo Rümligen laŭlonge kaj inter la du kantonaj ĉefvojoj kaj la vilaĝo Hermiswil sur alteco de 843 m s.m. en okcidento de la komunumo alte super la valo. Inter Hermiswil kaj Rümligen situas la kastelo, kiu estas la ĉefa vidindaĵo de la komunumo.

La teritorio de la komunumo etendiĝas sur areo de 4,65 km², de kiuj 16,6% estas kovritaj de arbaro, 75,5% servas por agrikulturo kaj 7,5% por setlado.

## Najbaraj komunumoj 
La komunumo Rümligen limas en nordo al Kaufdorf, en oriento al Gelterfingen, en sudoriento al Kirchenthurnen, en sudo al Riggisberg, kaj en okcidento al Rüeggisberg.

## Trafiko 
La komunumo situas ĉe la kantona ĉefvojo n-ro 183 de Belp tra Toffen, Riggisberg kaj Schwarzenburg al Friburgo, kaj la kantona ĉefvojo n-ro 221 de Belp al Steffisburg. Kvankam tra la komunuma teritorio pasas la fervojlinio tra la Gürbe-Valo de Belp al Steffisburg, la komunumo mem ne disponas pri stacidomo. La plej proksima stacidomo situas 1 kilometron norde de la vilaĝo en Kaufdorf. Al la publika transportreto la komunumo estas konektita per la buslinio de Toffen al Riggisberg.

## Historio 
La unua dokumenta mencio de Rümligen datiĝas el la jaro 1075 kiel *Rumelingen*. Dum mezepoko la Kastelo de Rümligen iam estis la prasidejo de la Baronoj de Rümligen, kiu estis la centro de vasta senjorujo inter Gürbe kaj Sense. Grandan parton de sia havaĵo la baronoj koncedis al la priorejoj de Rüeggisberg kaj Röthenbach. La malalta jurisdikcio pri Rümligen kaj la kastelo kiel heredaĵo restis havaĵo de bernaj nobelaj familioj. Ek de 1388 Rümligen formis parto de la berna kampartribunalo Seftigen. De 1803 ĝis 2009 la komunumo apartenis al la distrikto Seftigen, ekde la 1-a de januaro 2010 ĝi formas parto de la administra distrikto Berno-Mezlando.

## Vidu ankaŭ 
* Rümlingen (komunumo en Kantono Bazelo Kampara)

## Notoj kaj referencoj 
## Eksteraj ligiloj 
* Oficiala retejo de la komunumo Rümligen 

## Bildoj 

Dosiero:2010-03-28 Rümligen (Foto Dietrich Michael Weidmann) 181.jpg|Vilaĝeniro ĉe la kantona ĉefvojo n-ro 183 alvenante de Toffen
Dosiero:Schloss Rümligen DSC05471.jpg|Kastelo Rümligen
Dosiero:SchlossRuemligen 6329.jpg|Kastelo Rümligen
Novjorka Publika Biblioteko

[thumb|maldekstre|Statuo ĉe la Novjorka Publika Biblioteko kun la surskribaĵo "Sed super ĉio la [vero kondukas al la venko".]]
300px|eta|Panorama vido de la interno de la legejo.
La **Novjorka Publika Biblioteko** (, **NYPL**) estas publika biblioteko de la urbo Novjorko, Usono. Ĝi estas unu el la plej gravaj bibliotekoj de la mondo kaj estas unu el la bibliotekoj kiun pli da enhavo pri Ameriko. La biblioteko karakteriziĝas pro la granda kvanto de libroj el publika aliro kune kun aliaj nur legeblaj en la biblioteko mem. Krome, ĝi estas unu el la plej grandaj publikaj bibliotekoj de Usono kaj unu el la sistemoj por esplorado kaj informado plej vastaj. Ĝia gvidado falas sub privata korporacio, kvankam ĝi estas nekomerca kaj estas financata danke al publikaj kaj privataj fondaĵoj.

## Eksteraj ligiloj 
* Novjorka Publika Biblioteko 
* New York Times: "Brita arkitekto por rediseñar Urbo Biblioteko", 22. Oktobro 2008; "Prirabas la Palaco de Kulturo", 21. Aprilo 2012 

Kategorio:Bibliotekoj en Novjorko
Kvinza Publika Biblioteko

La **Kvinza Publika Biblioteko** () estas la reto de publikaj bibliotekoj de Kvinzo, Novjorko, Usono. La centra biblioteko troviĝas en Jamaica (Kvinzo).

## Bibliotekoj 
eta|Broad Channel Library.
eta|Flushing Library.
eta|Poppenhusen Library.
* Centra Biblioteko
* Arverne
* Astoria
* Auburndale
* Baisley Park
* Bay Terrace
* Bayside
* Bellerose
* Briarwood
* Broad Channel
* Broadway
* Cambria Heights
* Corona
* Court Square
* Douglaston/Little Neck
* East Elmhurst
* East Flushing
* Elmhurst
* Far Rockaway
* Flushing
* Forest Hills
* Fresh Meadows
* Glen Oaks
* Glendale
* Hillcrest
* Hollis
* Howard Beach
* Jackson Heights
* Kew Gardens Hills
* Langston Hughes
* Laurelton
* Lefferts
* Lefrak City
* Long Island City
* Maspeth
* McGoldrick
* Middle Village
* Mitchell-Linden
* North Forest Park
* North Hills
* Ozone Park
* Peninsula
* Pomonok
* Poppenhusen
* Queens Village
* Queensboro Hill
* Rego Park
* Richmond Hill
* Ridgewood
* Rochdale Village
* Rosedale
* Seaside
* South Hollis
* South Jamaica
* South Ozone Park
* St. Albans
* Steinway
* Sunnyside
* Whitestone
* Windsor Park
* Woodhaven
* Woodside

## Eksteraj ligiloj 
* Publika Biblioteko de Kvinzo 

Kategorio:Bibliotekoj en Novjorko
Broklina Publika Biblioteko

eta|La centra biblioteko de Broklino.
La **Broklina Publika Biblioteko** () estas la sistemo de publikaj bibliotekoj de Broklino, Novjorko, Usono. La ĉefa sidejo troviĝas en Downtown Brooklyn.

## Bibliotekoj 
* La ĉefa biblioteko
* Arlington
* Bay Ridge
* Bedford
* Bedford-Stuyvesant
* Borough Park
* Brighton Beach
* Brooklyn Heights
* Brower Park
* Brownsville
* Bushwick
* Canarsie
* Carroll Gardens
* Clarendon
* Clinton Hill
* Coney Island
* Cortelyou
* Crown Heights
* Cypress Hills
* DeKalb
* Dyker Heights
* East Flatbush
* Eastern Parkway
* Flatbush
* Flatlands
* Fort Hamilton
* Gerritsen Beach
* Gravesend
* Greenpoint
* Highlawn
* Homecrest
* Jamaica Bay
* Kensington
* Kings Bay
* Kings Highway
* Leonard
* Macon
* Mapleton
* Marcy
* McKinley Park
* Midwood
* Mill Basin
* New Lots
* New Utrecht
* Pacific
* Paerdegat
* Park Slope
* Red Hook
* Rugby
* Ryder
* Saratoga
* Sheepshead Bay
* Spring Creek
* Stone Avenue
* Sunset Park
* Ulmer Park
* Walt Whitman
* Washington Irving
* Williamsburgh
* Windsor Terrace

## Eksteraj ligiloj 
* Broklina Publika Biblioteko

Kategorio:Bibliotekoj en Novjorko
Universitato Rockefeller

eta|250ra|Enirejo al la Salono de la Fondintoj.
La **Universitato Rockefeller** (angle *Rockefeller University*) situas en la sudoriento de la insulo Manhatano en Novjorko. Ĝi estas malgranda universitato dediĉata al biomedicina scienco. La Instituto Rockefeller por la Medicina Esplorado, antaŭanto de la Universitato, estis fondita en 1901 de John D. Rockefeller, kiu antaŭe fondis la Universitaton de Ĉikago. La Instituto ŝanĝis sian nomon al Universitato en 1965 inkluzivinte la instruadon.

## Nobel-premiitoj 
Ekde la fondiĝo de ĉi tiu institucio en 1901, 23 Nobel-premiitoj iel rilatis al ĝi. El ili ĉiuj, du diplomiĝis en Rockefeller (Edelman kaj Baltimore) kaj ses laŭreatoj estas nunaj anoj de la fakultato Rockefeller (Günter Blobel, Christian de Duve, Paul Greengard, Roderick MacKinnon, Paul Nurse kaj Torsten Wiesel).

Ili estas:
* 2003 Roderick MacKinnon
* 2001 Paul Nurse
* 2000 Paul Greengard
* 1999 Günter Blobel
* 1984 R. Bruce Merrifield
* 1981 Torsten Wiesel
* 1975 David Baltimore
* 1974 Albert Claude
* 1974 Christian de Duve
* 1974 George E. Palade
* 1972 Stanford Moore
* 1972 William H. Stein
* 1972 Gerald M. Edelman
* 1967 H. Keffer Hartline
* 1966 Peyton Rous
* 1958 Joshua Lederberg
* 1958 Edward L. Tatum
* 1953 Fritz Lipmann
* 1946 John H. Northrop
* 1946 Wendell M. Stanley
* 1944 Herbert S. Gasser
* 1930 Karl Landsteiner
* 1912 Alexis Carrel

## Aliaj premiitoj 
La Premio Pearl Meister Greengard (angle *Pearl Meister Greengard Prize*) estas premio donita ĉiujare ekde 2004, fare de la Universitato Rockefeller al la plej elstara sciencistino(j) en biologia - medicina esplorado. La premiomono nuntempe staras je 100 000 usonaj dolaroj.

## Eksteraj ligiloj 
* Oficiala retpaĝo de la Universitato Rockefeller

Rockefeller
Kategorio:Organizaĵoj fonditaj en 1901
Kategorio:Lernejoj fonditaj en 1900-1909
Berkeley College

[eta|[Malalta Manhatano]]
**Berkeley College** estas privata universitato, kies fakoj estas la negocoj, kun sep filioj en Novjorko kaj Nov-Ĵerzejo, krom *Berkeley College Online*. La universitato estis fondita en la jaro 1931. La rektoro estas D-ro. Mildred García, ekde 2001.

## Referencoj 
## Eksteraj ligiloj 
* Berkeley College

Kategorio:Universitatoj en Novjorko
Kategorio:Universitatoj en Nov-Ĵerzejo
Kategorio:Organizaĵoj fonditaj en 1931
Kategorio:Lernejoj fonditaj en 1930-1939
Vida neĝo

eta|200ra|Efekto de la vida neĝo
La **vida neĝo** estas vida fenomeno, faranta aperon de scintilantaj malgrandaj punktoj.

## Priskribo 
La personoj suferanta de tio priskribas unu neĝan vualon simila al unu katoda tubo malbone reguliganta. La simptomoj estas pli markata en ombro kaj persistas kun fermataj okuloj. La kaŭzoj estas ankoraŭ nekonataj.

## Vidu ankaŭ 
* Flirtantaj muŝoj

## Eksteraj ligiloj 
* Simulilo de vida neĝo 

Kategorio:Sindromoj en oftalmologio
Kategorio:Neŭrologio
Born (Nederlando)

**Born** (limburge ***Bor***) estas antaŭa municipo kun ĉirkaŭ 6 000 loĝantoj en la nederlanda municipo Sittard-Geleen. Ĝi havas havenon ĉe la Julianakanaal (Juliana kanalo). En Born situas la aŭtombilfabriko Nedcar. Ankaŭ estas kastelruino kaj bestoĝardeno en Born.

Ĝis 2001, Born estis memstaran municipon (populacio ĉirkaŭ 15 000), inkluzive de la vilaĝoj Born, Buchten, Holtum, Grevenbicht, Papenhoven kaj Obbicht.

## Eksteraj ligiloj
* Kastelparko (nederlande)

Kategorio:Vilaĝoj de Nederlando
Kategorio:Loĝlokoj en Limburgo (Nederlando)
Kategorio:Eksaj municipoj de Limburgo (Nederlando)
Kategorio:Sittard-Geleen
4372 Quincy

'*4372 *Quincy'''* estas asteroido de la asteroida zono.

## Malkovro 
Ĝi estis malkovrita la  elde la Observatorio Oak Ridge en Harvard (Masaĉuseco, Usono).

## Nomo 
Ĝi ricevis la antaŭnomon "*Quincy''" en memoro de la sesa prezidanto de Usono John Quincy Adams (1767–1848).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio Oak Ridge
Kategorio:Astronomiaj objektoj malkovritaj en 1984
4369 Seifert

'*4369 *Seifert''''' estas asteroido de la asteroida zono.

## Malkovro 
Ĝi estis malkovrita la  de la slovaka astronomo Ladislav Brožek elde la Observatorio Kleť, apud České Budějovice.

## Nomo 
Ĝia nomo honoras la ĉeĥan lirikan poeton kaj ĵurnaliston Jaroslav Seifert (1901–1986), Nobel-premiitan pri literaturo en 1984.

## Eksteraj ligiloj 
* 
* 
* 
* 

Kategorio:Asteroidoj de la ĉefa zono
Kategorio:Malkovrita en observatorio Kleť
Kategorio:Malkovrita de Ladislav Brožek
Kategorio:Astronomiaj objektoj malkovritaj en 1982
Universitato de Antjokio

La **Universitato de Antjokio** () estas la plej malnova universitato de Kolombio kaj la dua plej grava kolombia universitato, post la Nacia Universitato de Kolombio (*Universidad Nacional de Colombia*).

Ĝi situas en departemento Antjokio. La Universitato de Antjokio ĉefe estas bazita en Medeĝino (Kolombio) kaj havas regionajn kampusojn en Amalfi, Andoj, Caucasia, Carmen de Viboral, Envigado, Puerto Berrío, Sankta Fido de Antjokio, Segovio, Sonsón, Turbo kaj Yarumal.

## Referencoj 
## Vidu ankaŭ 
* Universidad (Metroo de Medellín)

Antjokio
Vegreville (Alberto)

[eta|200ra|La [paska ovo (Pisanko).]]
**Vegreville** estas urbeto en centra regiono de la provinco Alberto (Kanado). Fondita en 1906, ĝi havas areon de 14 km2 kaj loĝantaron de pli ol 5000 loĝantoj (laŭ la stato de la jaro  temis pri ekzakte ). La urbeto apartenas al la censodistrikto 10 de Alberto. La ĉefa ekonomia aktiveco estas agrikulturo.

## Loĝantaro 
Granda parto de la loĝantoj en Vegreville havas ukrainajn familiajn devenojn. Por memori ĉi tiun fakton, la urbeto konstruis gigantan ukrainan paskan ovon en 1974.

## Eksteraj ligiloj 
* Retejo de la urbeto

Kategorio:Urbetoj en Alberto
Urba varmo-insulo

eta|Termika mapo (supre) kaj novjorka vegetaĵara mapo. Korelacio videblas inter la vegetaĵaraj blokoj kaj la malvarmaj areoj de la urbo
[eta|Epizodo de [podkasto Kern.punkto pri verdigo de urboj.]]

La **urba varmo-insulo** estas loka klimato de urbo kontraŭe al la ĉirkaŭa eksterurba areo, difinita fare de la Monda Organizaĵo pri Meteologio. Pro la tre densa prikonstruo de la urbegoj, ties mankantaj vegetaĵoj, same la emisio de aeraj poluaĵoj kaj varmo de la konstruaĵoj kondukas al pli alta averaĝa temperaturo, pli granda poluaĵa koncentriĝo, pli malgranda aera humido kaj ventorapido, kompare al la ekserurbaj areoj.

La efikon de la urba varmo-insulo kaŭzas, ke la multaj, grandaj, brikaj kaj ŝtalbetonaj konstruaĵoj akumulas la varmon kaj elradias nokte. Tage pro la mankanta vegetaĵo - kiu ekvilibrigas la temperaturon per vaporado -, la urbointernoj forte varmiĝas. La efiko, la temperatura diferenco estas pli forte nokte, kiam la elradiado de la varmo okazas. Tiu varmodiferenco estas mezureble, somere, vintre, en ĉiuj sezonoj de la jaro.

La fenomenon unuafoje esploris kaj priskribis Luke Howard en la 1810-aj jaroj.

La malpliigo de la temperatura diferenco, mildigo de la fenomeno povas okazi per apliko de reflektaj, helaj, blankaj materialoj, kiuj plialtigas la albedon de la konstruaĵo. Alia metodo estas la konstruo de verdaj tegmentoj, kiuj formas izolan tavolon sur la tegmento kaj per la akumulado kaj posta vaporigo de la pluvakvo plibonigas la mikroklimaton, malvarmigas la temperaturon.

## Ekzemploj 
* Ateno

Kategorio:Klimato
Varmo-insulo
Vinisto

[eta|Vinisto taksante vinon. Sur la arĝenta kolĉeno pendas [vingustumado|vingustuma kaliko.]]
**Vinisto**, **kelisto**, aŭ **vinkelnero** (en la franca originala *sommelier* do tiel proponita esperantigo *someliero*) laboras aŭ en (ofte nur luksa) restoracio kaj konsilas al la gastoj aŭ direktantoj pri la vinofertoj de la restoracio aŭ li/ŝi estas konsilisto en vinkomercado. En la restoracio, li/ŝi proponas al la gastoj konvenajn vinojn al iliaj manĝaĵoj. La vinisto respondecas pri vinsortimento, ties rezervado, aĉetado kaj decidas, kiam kiu vino estas vendebla, laŭ matureco de la vino.

Kategorio:Profesioj
Kategorio:Vinscienco
Canonsburg (Pensilvanio)

eta|200px|Situo de Canonsburg en Kantono Vaŝingtono.
eta|200px|Parado de la 4-a de julio.
**Canonsburg** estas usona urbo en la kantono Vaŝingtono (Pensilvanio), je  sud-okcidente de Pittsburgh. Fondita en 1791, ĝi havis  loĝantojn en 2000 kaj havas aeron de 6 km2.

## Amuzoj 
Oriente de la urba centro, lago estas aranĝita por la amuzoj : La lago Canonsburg.

## Kulturo 
La urbo ĉiujare festas la tradician Oktoberfest.

## Eksteraj ligiloj 
*  Retejo de la urbo
*  Statistikoj pri Canonsburg

Kategorio:Urboj de Pensilvanio
Saint-Loup-Géanges

**Saint-Loup-Géanges** estas franca komunumo kiu situas en la departemento Saône-et-Loire kaj en la regiono Burgonjo.

## Historio 
La abatejo de Maizières kiu situas en la komunumo datiĝas de 1132. Ĝi estas ido de la abatejo de la Ferté.

La komunumo Saint-Loup-Géanges datiĝas de 2003 kiam Saint-Loup-de-la-Salle estis kunigita kun Géanges.

## Geografio 
La teritorio de la komunumo etendiĝas sur areo de 25,72&nbsp;km², de kiuj 8&nbsp;km² estas kovritaj de arbaro kaj 14,6&nbsp;km² servas por agrikulturo.

### Najbaraj komunumoj 
### Demografio 
## Notoj kaj referencoj 
## Vidu ankaŭ 
### Internaj ligoj
*Komunumoj de Saône-et-Loire

### Eksteraj ligiloj 
*Paroĥo saint Jean Baptiste des trois rivières

Kategorio:Komunumoj de Saône-et-Loire